b'\n_START_ARTICLE_\nPij iz Pietrelcine\n_START_SECTION_\nZgodnje \xc5\xbeivljenje\n_START_PARAGRAPH_\nFrancesco Forgione se je rodil o\xc4\x8detu Graziu Mariu Forgioneju (1860 \xe2\x80\x93 1946) in mami Marii Giuseppi de Nunzio Forgione (1859 \xe2\x80\x93 1929) 25. maja 1887 v Pietrelcini, kme\xc4\x8dki vasi na jugu Italije. Star\xc5\xa1i so se pre\xc5\xbeivljali s pastirstvom. Krstili so ga v kapeli Santa Anna, ki stoji na ru\xc5\xa1evinah gradu. Pozneje je v tej kapeli postal ministrant._NEWLINE_Imel je starej\xc5\xa1ega brata Michela in tri mlaj\xc5\xa1e sestre: Felicito, Pellegrino in Grazio (ki je pozneje postala nuna). Star\xc5\xa1a sta imela \xc5\xa1e dva druga otroka, ki sta umrla kmalu po porodu. Ob krstu je dobil ime Francesco, po enemu izmed umrlih otrok. Pij je trdil, da se je \xc5\xbee pri petih letih zavestno odlo\xc4\x8dil, da bo svoje celo \xc5\xbeivljenje posvetil Bogu. Prav tako je zgodaj za\xc4\x8del delati pokoro na sebi, tako da ga je mama grajala, ker je spal na kamnitem vzglavniku na kamnitih tleh. Do desetega leta je pasel koze. To je prestavilo njegovo izobra\xc5\xbeevanje._NEWLINE_Pietrelcina je bila zelo versko mesto, tako da je imela vera mo\xc4\x8dan vpliv na Forgioneovo dru\xc5\xbeino. Cela dru\xc5\xbeina je hodila vsaki dan k sveti ma\xc5\xa1i, vsak ve\xc4\x8der molila ro\xc5\xbeni venec in se postila od mesa tri dni v tednu v \xc4\x8dast svete Marije. \xc4\x8ceprav so bili Francescovi star\xc5\xa1i in stari star\xc5\xa1i nepismeni, so se na pamet nau\xc4\x8dili zgodb iz Svetega pisma in jih pripovedovali otrokom. Njegova mama trdi, da je Francesco lahko videl in se pogovarjal z Jezusom, sveto Marijo in njegovim angelom. Kot otrok je misliil, da lahko vsi ljudje to delajo._NEWLINE_Kot mladostink je do\xc5\xbeivel razna videnja in zamaknjenja. Leta 1897, ko je kon\xc4\x8dal tri leta v \xc5\xa1oli, je Francesca za\xc4\x8delo privla\xc4\x8diti \xc5\xbeivljenje redovnika, potem ko je poslu\xc5\xa1al mladega kapucinskega redovnika, ki je takrat prosil za darove na pode\xc5\xbeelju. Potem, ko je to \xc5\xbeeljo povedal star\xc5\xa1em, so \xc5\xa1li na izlet v Morcone, 21 kilometrov severno od Pietrelcine. Tam so jim povedali, da bi radi videli, da vstopi v kapucinski red. Redovniki so jih obvestili, da bodo sprejeli Francesca v svojo skupnost, ko bo izpolnil izobrazbene kvalifikacije._NEWLINE_Francescov o\xc4\x8de je \xc5\xa1el v Zdru\xc5\xbeene dr\xc5\xbeave Amerike, da bi na\xc5\xa1el delo, da bi lahko pla\xc4\x8dal in\xc5\xa1trukcije za njegovega sina. V tem \xc4\x8dasu, 27. septembra 1899, je Francesco prejel zakrament birme. Dobil je zasebne in\xc5\xa1trukcije in uspe\xc5\xa1no opravil dolo\xc4\x8dene akademske zahteve. 6. januarja 1903, star 15 let, je vstopil v kapucinski noviciat v Morconeju, kjer je 22. januarja po fra\xc4\x8di\xc5\xa1kovski navadi prevzel ime "fra" (brat) Pij v \xc4\x8dast pape\xc5\xbeu in svetniku Piju V., zavetniku Pietrelcine. Naredil je male zaobljube rev\xc5\xa1\xc4\x8dine, \xc4\x8distosti in pokor\xc5\xa1\xc4\x8dine.\n_START_SECTION_\nRedovni\xc5\xa1tvo\n_START_PARAGRAPH_\nDa bi za\xc4\x8del 6-letni \xc5\xa1tudij za duhovni\xc5\xa1tvo in dozorel za \xc5\xbeivljenju v skupnosti, je odpotoval v samostan v Asizi. Tri leta kasneje, natan\xc4\x8dneje 27. januarja 1907, je naredil slovesne zaobljube. Leta 1910 ga je nad\xc5\xa1kof Paolo Schinosi posvetil v duhovnika v katedrali Benevento. \xc5\xa0tiri dni kasneje je opravil svojo prvo ma\xc5\xa1o v \xc5\xbeupnijski cerkvi Na\xc5\xa1e Gospe od angelov. Ker je bil slabega zdravja, so mu dovolili ostati doma do za\xc4\x8detka leta 1916, pri \xc4\x8demer je zadr\xc5\xbeal svoj habit._NEWLINE_4. septembra 1916 so mu sporo\xc4\x8dili, naj se vrne v \xc5\xbeivljenje v skupnosti. Tako je \xc5\xa1el v skupnost z obilo kmetijske dejavnosti, v Kapucinski samostan Na\xc5\xa1e Gospe Milosti v San Giovanni Rotondu. Skupaj s Pijem je skupnost \xc5\xa1tela sedem redovnikov. V San Giovanni Rotondu je ostal do svoje smrti, \xc4\x8de izvzamemo voja\xc5\xa1ko dol\xc5\xbenost._NEWLINE_Ko se je za\xc4\x8dela prva svetovna vojna, so izbrali \xc5\xa1tiri redovnike iz skupnosti za voja\xc5\xa1ko dol\xc5\xbenost. Pater Pij je bil takrat spiritual v semeni\xc5\xa1\xc4\x8du. Ko so vpoklicali \xc5\xa1e enega sobrata, je Pij postal odgovoren za celo skupnost. Avgusta 1917 so tudi Pija vpoklicali v vojsko. \xc4\x8ceprav ni bil dobrega zdravja, mu je bilo dodeljeno mesto v \xc4\x8detrtem oddelku 100. \xc4\x8dete italijanskih medicinskih enot. Zaradi poslab\xc5\xa1anega zdravstvenega stanja so ga hospitalizirali sredi oktobra in ga odre\xc5\xa1ili dol\xc5\xbenosti \xc5\xa1ele marca 1918. Ko se je vrnil v San Giovanni Rotondo, so ga premestili v Santa Maria degli Angeli (Sveta Marija od angelov) v Pietrelcini. Pozneje so ga zaradi vse ve\xc4\x8djega slovesa kot \xc4\x8dudodelnika premestili nazaj v samostan v San Giovanni Rotondo. Skupno je voja\xc5\xa1ko dol\xc5\xbenost opravljal 182 dni._NEWLINE_Peter Pij je potem postal spiritual in bil mnogim duhovni voditelj, saj jih je smatral za svoje duhovne brate in sestre. Za duhovno rast je imel pet pravil: tedenska spoved, vsakodnevno obhajilo, duhovno branje, meditacija in preiskovanje vesti._NEWLINE_Tedensko spoved je primerjal s tedenskim brisanjem prahu po sobi in priporo\xc4\x8dal meditacijo in samopreiskovanje dvakrat dnevno: enkrat zjutraj ob pripravi na dan in enkrat zve\xc4\x8der kot refleksijo. Njegov nasvet o prakti\xc4\x8dni koristnosti teologije je velikokrat povzel v njegov zdaj \xc5\xbee znani rek: "Moli, upaj in ne skrbi." Kristjane je usmerjal tako, da bi v vsaki stvari prepoznavali Boga in imeli tak\xc5\xa1ne \xc5\xbeelje, ki bi bile v skladu z Bo\xc5\xbejo voljo.\n_START_SECTION_\nVoja\xc5\xa1ko slu\xc5\xbeenje\n_START_PARAGRAPH_\nKo se je za\xc4\x8dela prva svetovna vojna, so bili \xc5\xa1tirje redovniki iz njegove skupnosti izbrani za voja\xc5\xa1ko slu\xc5\xbeenje. V tistem \xc4\x8dasu je Pij bil u\xc4\x8ditelj v semeni\xc5\xa1\xc4\x8du in duhovni vodja. Ko je bil vpoklican \xc5\xa1e eden redovnik, je Pij postal odgovoren za celotno skupnost. 15. novembra 1915 je bil vpoklican v italijansko vojsko in 6. decembra dodeljen v deseto medicinsko enoto v Neaplju. Zaradi slabega zdravja je bil ves \xc4\x8das izven slu\xc5\xbeenja in 16. marca 1918 je bil razgla\xc5\xa1en kot neprimeren za voja\xc5\xa1ko slu\xc5\xbeenje. Njegovo voja\xc5\xa1ko slu\xc5\xbeenje je trajalo 182 dni.\n_START_SECTION_\n\xc5\xa0ibko zdravje\n_START_PARAGRAPH_\nIz dnevnika o\xc4\x8deta Agostina da San Marco, ki je bil v Lamisu Pijev spiritual, vemo, da je mladi Francesco Forgione imel veliko bolezni. Ko je bil star \xc5\xa1est let je trpel za hudimi trebu\xc5\xa1nimi bole\xc4\x8dinami, ki so ga za dolgo \xc4\x8dasa priklenile na posteljo. Ko je bil star deset se je oku\xc5\xbeil in dobil trebu\xc5\xa1ni tifus. Star 17 let, potem ko je kon\xc4\x8dal leto noviciata pri kapucinih, so ga poslali v sosednjo pokrajino, da bi za\xc4\x8del \xc5\xa1tudij - a nenadoma je zbolel in se prito\xc5\xbeeval nad izgubo apetita, nespe\xc4\x8dnostjo, utrujenostjo, imel je obdobja, ko je omledleval, in pa hude migrene. Pogosto je bruhal in lahko je u\xc5\xbeil samo mleko._NEWLINE_Hagiografi pravijo, da so se v tistem \xc4\x8dasu skupaj s fizi\xc4\x8dnimi boleznimi za\xc4\x8deli pojavljati tudi drugi nerazlo\xc5\xbeljivi pojavi. Po njihovih zgodbah so se iz sobe pono\xc4\x8di sli\xc5\xa1ali \xc4\x8dudni zvoki - kriki in rjovenje. Med molitvijo je bil Pij tako otopel, kot da ga sploh ne bi bilo. Eden od sobratov je trdil, da ga je videl v zamaknjenosti lebdeti nad tlemi (levitacija)._NEWLINE_Junija 1905 je bilo Pijevo zdravje tako krhko, da so se nadrejeni odlo\xc4\x8dili, da ga po\xc5\xa1ljejo v gorski samostan v upanju, da mu bo sve\xc5\xbei zrak dobro del. A njegovo zdravje se je \xc5\xa1e naprej poslab\xc5\xa1evalo in zdravniki so priporo\xc4\x8dili, da se vrne v doma\xc4\x8de mesto. Tudi tam se je njegovo zdravje slab\xc5\xa1alo._NEWLINE_Poleg bolezni v otro\xc5\xa1tvu je imel pater Pij tudi astmo. Prav tako je imel velika ledvi\xc4\x8dna kamna ter pogoste trebu\xc5\xa1ne bole\xc4\x8dine. Imel je tudi kroni\xc4\x8dno vnetje \xc5\xbeelodca (gastritis), ki se je kasneje izkazal za razjedo. Trpel je tudi za vnetjem o\xc4\x8di, nosu, u\xc5\xa1es in grla, kar se je s\xc4\x8dasoma razvilo v kroni\xc4\x8dno vnetje u\xc5\xa1es._NEWLINE_Poleti leta 1915 so ga kljub slabem zdravju vpoklicali v vojsko. Po 30 dneh je bil poslan nazaj domov zaradi slabega zdravja. Zopet se je vrnil v vojsko, a so ga \xc5\xa1e enkrat odpustili zaradi slabega zdravja in ga poslali za \xc5\xa1est mesecev v gorski vasico v San Giovanni Rotondo, kjer je bil \xc5\xbeenski samostan in kjer je bilo vreme dokaj hladno tudi poleti. Po pol leta so ga nazaj vpoklicali v vojsko in ga po dveh mesecih spet poslali nazaj domov. Ob vrnitvi so ga ponovno razglasili za primernega za vojsko in ga poslali v Salove kasarne v Neaplju, kjer je ostal do marca 1917, ko so mu po rentgenskem slikanju diagnosticirali tuberkolozo. Zaradi te diagnoze so ga odpustili iz vojske._NEWLINE_Leta 1925 so mu operirali dimeljsko kilo. Kmalu potem se mu je na vratu pojavila velika cista, ki so jo ravno tako z operacijo odstranili. \xc5\xa0e ena operacija je bila potrebna, da so odstranili maligni tumor iz u\xc5\xa1esa. Po operaciji je Pij prejemal obsevanje._NEWLINE_Leta 1956 je imel plevralni izliv. Diagnozo je potrdil profesor Catalda Cassana, ki je odstranil teko\xc4\x8dino iz telesa. Po tem dogodku je Pij ostal v postelji \xc5\xa1tiri mesece._NEWLINE_Na starost je pater Pij imel artritis.\n_START_SECTION_\nDuhovno trpljenje\n_START_PARAGRAPH_\nPater Pij je verjel, da je ljubezen do Boga nelo\xc4\x8djiva od trpljenja in da je trpljenje za Boga na\xc4\x8din kako lahko du\xc5\xa1a pride do Boga. Pij je \xc4\x8dutil, da je njegova du\xc5\xa1a izgubljena v kaoti\xc4\x8dnem labirintu, potopljena v totalno bedo, kot da bi bila globoko v peklu. Ko je bil v tak\xc5\xa1nem stanju, so njegovi u\xc4\x8denci verjeli, da je Pija napadel hudi\xc4\x8d, tako fizi\xc4\x8dno kot duhovno. Prav tako so verjeli, da je hudi\xc4\x8d uporabljal diaboli\xc4\x8dne trike, da bi pove\xc4\x8dal Pijevo trpljenje. Pojavljal se mu je kot\xc2\xa0\xc2\xbbangel svetlobe\xc2\xab\xc2\xa0in mu uni\xc4\x8deval pisma, ki so prihajala od njegovih spiritualov. To je pritrdil tudi pater Augustino, ko je rekel:_NEWLINE_Hudi\xc4\x8d se je pojavil v obliki mladih deklet, ki so nage plesale, potem kot kri\xc5\xbe, kot mladi prijatelj menihov, kot spiritualni ali pa provincialni o\xc4\x8de, kot pape\xc5\xbe Pij X., kot angel varuh, kot sveti Fran\xc4\x8di\xc5\xa1ek in kot Na\xc5\xa1a Gospa._NEWLINE_Navedel je tudi naslednje Pijeve besede:_NEWLINE_Zdaj je minilo 22 dni od kar je Jezus dovolil, da so hudi\xc4\x8di iz\xc5\xbeivljali svojo jezo nad menoj. O\xc4\x8de, celo telo imam po\xc5\xa1kodovano od udarcev, ki sem jih prejel od na\xc5\xa1ih sovra\xc5\xbenikov. Ve\xc4\x8dkrat so mi celo raztrgali srajico, da so lahko udarjali po mojem golem telesu._NEWLINE_O\xc4\x8de Gabriele Amorth, starej\xc5\xa1i ekcorcist iz Vatikana je v intervjuju izjavil, da je pater Pij lahko razlo\xc4\x8deval med pravimi pojavi Jezusa, Marije in drugih svetnikov in iluzijami hudi\xc4\x8da tako, da je previdno analiziral stanje svojih misli in ob\xc4\x8dutja, ki so se mu pojavljala tekom prikazov. V enem svojih pisem je Pater Pij izjavil, da je ostal potrpe\xc5\xbeljiv med svojimi preizku\xc5\xa1njami, ker je trdno verjel, da so Jezus, Marija, njegov angel varuh, sveti Jo\xc5\xbeef in sveti Fran\xc4\x8di\xc5\xa1ek zmeraj z njim in mu vedno pomagajo.'